open-index/open-wikipedia-markdown huggingface dataset:
Flagge fan Rie

De **flagge fan Rie** is de flagge fan it doarp Rie, yn de Fryske gemeente De Waadhoeke. De flagge waard yn 2000 registrearre.

## Beskriuwing
De beskriuwing fan de flagge is:

*Dield oer de flechtdiagonaal fan wyt en giel mei oer alles hinne in weagjende blauwe lofterskeane baan mei in dikte, lyk oan 2/5 flaggehichte; yn'e broektop swarte kattekop mei giele eagen dy't jin oansjocht.*

De kleuren komme út it wapen fan Rie.

## Sjoch ek

Ofbyld:Rie wapen.svg|link=Bestand:Rie_wapen.svg|alt=Wapen van Ried|Wapen fan Rie
Ofbyld:Franekeradeel flag.svg|Flagge fan Frjentsjerteradiel
Ofbyld:Waadhoeke vlag.svg|Flagge fan De Waadhoeke
Bisdom Essen

It **bisdom Essen** (Dútsk: *Bistum Essen*; Latyn: *Dioecesis Essendiensis*) leit yn 'e Dútske dielsteat Noardryn-Westfalen. It bisdom is suffragaan oan it aartsbisdom Keulen.

## Skiednis

It bisdom Essen waard op 23 febrewaris 1958 stifte út dielen fan 'e bisdommen Keulen, Paderborn en Münster. De biskopssit is de munster fan Essen.

## Patroanhilligen
Sûnt 1959 is Marije de patroanes fan it bisdom. Oare patroanhilligen binne Liudger, de stifter fan it bisdom en de earste biskop fan it bisdom Münster en Altfrid, stifter fan it stift en de stêd Essen. 

## List biskoppen fan it bisdom Essen
* 1957-1991 Franz Hengsbach
* 1991-2002 Hubert Luthe
* 2003-2008 Felix Genn
* 2009- Franz-Josef Overbeck
Flagge fan Bakkefean

De **flagge fan Bakkefean** is de doarpsflagge fan it doarp Bakkefean, yn de Fryske gemeente Opsterlân. De flagge waard yn 1999 registrearre.

It ûntwerp is fan Marijke Zwaga en Jelle Terluin.

## Beskriuwing
De beskriuwing fan de flagge is:

*Yn fjouwer oer 1/3 flaggelingte fan grien en read; oer alles hinne in giel krús oer 1/3 flaggelingte en mei earmen wêr fan de dikte gelyk is oan 1/5 flaggehicht; de horisontale krúsearm belein mei in swarte baan. wêr fan de hichte gelyk is oan 1/15 flaggehichte; yn it earste kertier op it grien in rjochtoerein steande giel ikeblêd.*

De kleuren komme út it wapen fan Bakkefean.

## Symbolyk

* Gouden krús: symboal foar de krusing fan diken yn it doarp.
* Swarte baan: ferwiist nei de Drachtster Feart.
* Giel ikeblêd: stiet foar de bosken yn de omkriten fan it doarp.

## Sjoch ek

Ofbyld:Bakkefean wapen.svg|link=Bestand:Bakkefean_wapen.svg|alt=Wapen van Bakkeveen|Wapen fan Bakkefean
Ofbyld:Flag of Opsterland.svg|Flagge fan Opsterlân
Flagge fan Baard

De **flagge fan Baard** is de flagge fan it doarp Baard, yn de Fryske gemeente Ljouwert. De flagge is yn 2001 registrearre.

It ûntwerp is fan J.C. Terluin en R.J. Broersma.

## Beskriuwing
De beskriuwing fan de flagge is:

*Fiif banen neffens de broekdiagonaal blau en read; op de tredde baan twa seispuntige giele stjerren, lykmjittich ferdield oer de baan en pleatst yn de rjochting.*

De kleuren komme út it wapen fan Baard.

## Symbolyk

* Blau fjild: oernommen út it wapen fan Baarderadiel, de gritenij en gemeente dêr't it doarp eartiidsk part fan wie.
* Read fjild: oernommen út it wapen fan de famylje Fan Dekema. Dizze famylje bewenne de Dekemastate by it doarp.
* Seispuntige stjerren: oernommen út it wapen fan Baarderadiel.

Ofbyld:Baarderadeel wapen.svg|Wapen fan Baarderadiel
Ofbyld:Wapen Van Dekema, wapenboek Van Rhemen.png|It wapen fan de famylje Fan Dekema.


## Sjoch ek

Ofbyld:Baard wapen.svg|link=Bestand:Baard_wapen.svg|alt=Wapen van Baard|Wapen fan Baard
Ofbyld:Coat of arms of Littenseradiel.svg|Wapen fan Littenseradiel
Ofbyld:Leeuwarden wapen 2014.svg|Wapen fan Ljouwert
Wapen fan Rinsumageast

It **wapen fan Rinsumageast** is it wapen fan it doarp Rinsumageast, yn de Fryske gemeente Dantumadiel. It wapen waard yn 1987 registrearre.

## Beskriuwing
De blazoenearring fan it wapen is:

*Yn goud in griene dwersbalke, belein mei in gouden guozzefear; de balke fan boppe en fan ûnder beselskippe fan twa reade, burchten, iepene fan it fjild.*

De heraldyske kleuren binne: goud, sinopel (grien) en kiel (read).

## Symbolyk

* Gouden fjilden: stiet foar de sângrûn út de plaknamme. "Geast" betekent hege sângrûn.
* Fjouwer burchten: ferwizing nei de fjouwer staten dy't yn it doarp stien hawwe. Dat wiene: Eysingastate, Juwsmastate, Melkemastate en Tjaardastate.
* Griene dwersbalke: stiet foar de griene omkriten fan it doarp.
* Guozzefear: stiet symboal foar de út Rinsumageast kommende kronykskriuwer Worp fan Thabor.

## Sjoch ek

Ofbyld:Rinsumageast vlag.svg|link=Bestand:Rinsumageast_vlag.svg|alt=Vlag van Rinsumageest|Flagge fan Rinsumageast
Ofbyld:Coat of arms of Dantumadeel.svg|Wapen fan Dantumadiel
Flagge fan Gerkeskleaster-Strobos

De **flagge fan Gerkeskleaster-Strobos** (Kleastersk: *vlagge van Gerkesklooster-Stroobos*)is de flagge fan de doarpen Gerkeskleaster en Strobos (Gerkeskleaster-Strobos) , yn de Fryske gemeente Achtkarspelen. De flagge waard yn 1994 registrearre.

## Beskriuwing
De beskriuwing fan de flagge is:

*Grien, mei in reade broekingstrijehoeke en oanslute in wite gabel mei in dikte gelyk oan 1/5 flaggehichte en de boppeside nei de broekside keare; op de reade broekingstrijehoeke in giele leelje mei in hichte, gelyk oan 1/2 flaggehichte.*

De kleuren komme út it wapen fan Gerkeskleaster-Strobos.

## Symbolyk

* Gabel: stiet foar de splitsing fan de farwegen by it doarp: Prinses Margrietkanaal, Strobosser Trekfeart en De Lauwers.
* Griene fjilden: ferwiist nei de griene omkriten fan it doarp.
* Reade trijehoeke: ferwizing nei de bebouwing fan it doarp.
* Leelje: symboal foar de Sistersjinzers kleasteroarder, it pleatslike kleaster Jeruzalim wie ûnderdiel fan dizze oarder.

## Sjoch ek

Ofbyld:Gerkeskleaster-Strobos wapen.svg|link=Bestand:Gerkeskleaster-Strobos_wapen.svg|alt=Wapen van Gerkesklooster-Stroobos|Wapen fan Gerkeskleaster-Strobos
Ofbyld:Flag of Achtkarspelen.svg|Flagge fan Achtkarspelen
Wapen fan Wiuwert

It **wapen fan Wiuwert** is it wapen fan it doarp Wiuwert, yn de Fryske gemeente Súdwest-Fryslân. It wapen waard yn 2001 registrearre.

## Beskriuwing
De blazoenearring fan it wapen is:

*Weagjend trochsnien: a. blau; b. yn goud trije swarte flearmûzen, pleatst 2:1; in sulveren hertskyld, belein mei in beam op in gersgrûn, alles fan grien; it hertskyld yn it blau oan wjerskanten beselskippe fan sulveren rút.*

De heraldyske kleuren binne: azuer (blau), goud, sabel (swart), sulver en sinopel (grien).

## Symbolyk

* Weagjende ferdieling: ferwiist nei de lokaasje fan it doarp oan de eardere Middelsee.
* Ruten en de kleur blau: oernommen fan it wapen fan de famylje Fan Walta, dat de Tetingastate bewenne by it doarp. 
* Flearmûzen: stie foar de grêfkelder fan de Nikolaastsjerke fan Wiuwert, wêr't yn 1765 sân mummies fûn binne.
* Hertskyld: it wapen fan Anna Maria fan Schurman dy as labadiste op de Tetingastate fan Cornelis van Aerssen van Sommelsdijck ferbleaun.
* Kleurstelling: oernommen út it wapen fan Baarderadiel, de gritenij en gemeente dêr't it doarp eardtiidsk part fan wie.

Ofbyld:Baarderadeel wapen.svg|link=Bestand:Baarderadeel_wapen.svg|alt=Het wapen van Baarderadeel.|Wapen fan Baarderadiel


## Sjoch ek

Ofbyld:Wieuwerd vlag.svg|link=Bestand:Wieuwerd_vlag.svg|alt=Vlag van Wieuwerd|Flagge fan Wiuwert
Ofbyld:Coat of arms of Littenseradiel.svg|Wapen fan Littenseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Wapen fan Easterbierrum

It **wapen fan Easterbierrum** is it wapen fan it doarp Easterbierrum, yn de Fryske gemeente De Waadhoeke. It wapen waard yn 2005 registrearre.

## Beskriuwing
De blazoenearring fan it wapen is:

*Yn read in gehanaste Sint-Joaris op in hynder, mei oan de rjochterearm in sulveren skyld, belein mei in read krús, em mei yn de linkerhân in lâns dy in draak trochstekt, alles fan sulver.*

De heraldyske kleuren binne: kiel (read) en sulver.

## Symbolyk

* Sint-Joaris en draak: Sint-Joaris wie de patroanhillige fan de Sint-Joaristsjerke fan Easterbierrum.

## Sjoch ek

Ofbyld:Easterbierrum vlag.svg|link=Bestand:Easterbierrum_vlag.svg|alt=Vlag van Oosterbierum|Flagge fan Easterbierrum
Ofbyld:Barradeel wapen.svg|Wapen fan Barradiel
Ofbyld:Franekeradeel wapen.svg|Wapen fan Frjentsjerteradiel
Ofbyld:Waadhoeke wapen.svg|Wapen fan De Waadhoeke
Flagge fan Koatstertille

De **flagge fan Koatstertille** is de flagge fan it doarp Koatstertille, yn de Fryske gemeente Achtkarspelen. De flagge waard yn 2005 registrearre. 

It ûntwerp is fan de Fryske Rie foar Heraldyk.

## Beskriuwing
De beskriuwing fan de flagge is:

*Fiif like heege horizontale strepen fan wyt en blau, mei oan de broekside yn de boppeste twa wite banen in reade merlet, pleatse op 1/10 flaggelingte fanôf de broekside,*

De kleuren komme út it wapen fan Koatstertille.

## Symbolyk

* Blauwe banen: ferwizing nei it Prinses Margrietkanaal.
* Reade merletten: de reade kleur is oernommen út it wapen fan Achtkarspelen.

## Eardere flagge

Yn 1999 is in eardere flagge registrearre en yn 2001 is dizze ôfkarre.

### Beskriuwing
De beskriuwing fan dy flagge is:

*Yn wyt in blauwe broekingstrijehoeke, reitsjend oan it midden fan de flagge, belein mei in giele fjouwerblêdige skipsskroef mei in diameter gelyk oan 1/4 fan de flaggehichte; yn de flecht in swarte brutsen broekkeper wêr fan de fuorten de boppe- en ûnderkant fan de flagge yn trije like lange stikken ferdield; de top fan de keper brutsen yn de rjochting fan de flaggediagonalen en reitsjend oan de flechtside op 1/3 en 2/3 flaggehichte.*

De kleuren komme út it eardere wapen fan Koatstertille.

### Symbolyk
* Blauwe broekingstrijehoeke: ferwiist nei it Prinses Margrietkanaal.
* Skipsskroef: symboal faor de skipsbou en -feart yn it kanaal.
* Brutsen swarte keper: symboal foar de beweechbere brêge.
* Kleurstelling: swarte en wyt komme út it wapen fan De Koaten.

Ofbyld:Kooten wapen.svg|Wapen fan De Koaten


## Sjoch ek

Ofbyld:Koatstertille wapen.svg|link=Bestand:Koatstertille_wapen.svg|alt=Wapen van Kootstertille|Wapen fan Koatstertille
Ofbyld:Flag of Achtkarspelen.svg|Flagge fan Achtkarspelen
Fleury François Richard

**Fleury François Richard** (Lyon, 25 febrewaris 1777 – Écully, 14 maart 1852) ek wol "Fleury-Richard" neamd, wie in Frânske skilder fan de Skoalle fan Lyon. As learling fan Jacques-Louis David, wiene Fleury-Richard en syn freon Pierre Révoil foarrinners fan de Trûbadoerstyl.

## Biografy
As soan fan in magistraat studearre Fleury François Richard oan it collège de l'Oratoire yn Lyon en dêrnei oan de école de Dessin by Alexis Grognard. Oan dy lêste kaam er yn'e kunde mei Pierre Révoil. Yn 1796 gie er oan it wurk yn it Paryske atelier fan Jacques-Louis David. Syn earste skilderijen hiene in grut sukses en hy joech him ûnder de Paryske yntelligintsia, dy't tige wiis mei de Trûbadoerstyl wiene. Hy waard de favorite skilder fan Joséphine de Beauharnais, dy't in soad fan syn skilderijen kocht, sadat de Europeeske bekendheid dy't syn earste wurken krigen hiene, erkend waard troch Madame de Staël.

Yn 1808 rjochte er syn eigen atelier yn it Palais Saint-Pierre yn Lyon yn, dat er fan de stêd krigen hie fanwege de foardielen dy't syn reputaasje opsmiten hie. Yn 1809 waard er ynwijd yn de Skotske Rite fan de frijmitselderslôzje fan Isis en yn 1814 troude er mei de dochter fan in bankier, Blanche Menut. Yn 1815 waard er beneamd ta ridder yn it Légion d'honneur.

Op syk nei ynspiraasje besocht er Genève, Milaan, Turyn en de Dauphiné. Fan 1818 oant 1823 wie er professor oan de École des beaux-arts de Lyon. Yn 1851 fêstige er him yn Écully en wijde him oan it skriuwen. Hy redigearre syn *Souvenirs*, libbens fan skilders en in wurk oer de skilderkeunst yn de stêden fan de twadde oarder yn Frankryk, *Quelques réflexions sur l'enseignement de la peinture dans les villes de second ordre*.

## Krityk en neilittenskip
Yn it begjin fan de 20e iuw waard besocht om him yn ferbân te bringen mei de skoalle fan Lyon, nettsjinsteande syn Paryske oplieding, syn nasjonale karriêre en syn skilderkeunst, dêr't it histoaryske sjenre net spesifyk fan wie foar Lyon, mar dêr't de útfiering soms fan beskreaun waard as sekuer en drûch.. Yn de krityske geskriften fan Fleury-Richard lêze wy in refleksje dy't in foarboade is fan syn iere ferbûnens mei de symbolistyske beweging:

*Skilderkeunst is gjin imitaasje fan de werklikheid. It is in symboal, in figurative taal dy’t it byld fan de tins werjout; en de tins dy’t omheech giet nei de boarne fan ûneinige skientme fynt dêryn dy archetypyske foarmen dêr’t Plato fan op wiisde en dêr’t de skepen wêzens allinne kopyen binne*..

## Galery

File:Fleury Richard (self portrait in youth).jpg|In jonge Fleury–Richard (selsportret)
Ofbyld:La déférence de Saint Louis pour sa mère-Fleury François Richard-MBA Lyon 2014.jpg|*La déférence de Saint Louis pour sa mère* (1808)
File:Le Tasse en prison visité par Montaigne - Fleury Richard.jpg|*Le Tasse en prison visité par Montaigne* (1822)
File:Comminges et Adélaïde.jpg|*Comminges and Adelaide in the Trappist Monastery* (1844)
File:Intérieur de couvent.jpg|*Couvent des Cordeliers de l'Observance*, Lyon
File:Scène dans une chapelle ruinée.jpg|*Scène dans une chapelle ruinée* (1824), Lyon
File:Jeune fille à la fontaine.jpg|*Jeune fille à la fontaine* (1825)
Wapen fan Goaiïngahuzen

It **wapen fan Goaiïngahuzen** is it wapen fan it doarp Goaiïngahuzen, yn de Fryske gemeente Smellingerlân. It wapen waard yn 2016 registrearre.

## Beskriuwing
De blazoenearring fan it wapen is:

*Ferheege trochsneid troch de midden fan in gouden hoekige swersbalke fan trije hoeken, boppe blau, ûnder yn grien in sulveren spinnekopmûne en belein mei trije neist elkoar steande ljippen yn natuerlike kleuren.*

De heraldyske kleuren binne: goud, azuer (blau), sinopel (grien) en sulver.

## Symbolyk

* Blau fjild: stiet foar it wetter wat in soad yn in de omkriten fan it doarp te finen is.
* Gouden hoekinge dwersbalke: ferbyldet it hea dat hjir makke wurdt. De punten stie symboal foar de trije kearslûsen dy oanwêzich binne yn de Modderige Bol en de Goaiïngahúster Sleat.
* Griene fjild: ferwiist nei it gêslân yn de omkriten fan it doarp.
* Trije ljippen: yn de omkriten fan it doarp fynst in soad greidefûgels, de ljip is de meast foarkommende fûgel.
* Spinnekopmûne: yn de omkriten fan it doarp stie fjouwer spinnekopmûnen: Jansmole, De Modderige Bol, Heechhiem en Roekmole.

## Sjoch ek

Ofbyld:Goëngahuizen vlag.svg|link=Bestand:Goëngahuizen_vlag.svg|alt=Vlag van Goëngahuizen|Flagge fan Goaiïngahuzen
Ofbyld:Smallingerland wapen.svg|Wapen fan Smellingerlân
Pieter Sahieter

**Pieter Sahieter** (Wurdum, 2 maaie 1995) is in Fryske deejay en entertainer. 
Pieter Sahieter is de artystenamme fan  Pieter IJpma út Wurdum.

De muzykstyl fan Pieter Sahieter is in kombinaasje fan hurde beats mei fleurige Fryske nostalgyske deuntsjes. Sa draait er bygelyks *[['t Woanskip]]* en *[[In Nije Dei]]* yn in razend tempo mei hurde beats. 

## Skiednis
Yn syn berteplak Wurdum begûn syn fassinaasje foar hurdstyl en dance. De earste kear dat er draaide wie op in ôfskiedsfeest fan freonen yn in kafee. De wykeinen neist syn wurk mei sinnepanielen kamen yn de rin fan de jierren hieltiten foller te sitten. 

Yn 2020 makke hy mei Anneke Douma in remix fan **t Woanskip''. Dat nûmer stie yn 2022 yn de Fryske Top 100. Dêrnei kaam ''In Nije Dei'' fan [[de Kast]]. In oare plaat mei de Doelleazen ferskynde yn 2023, ''Gjin Gesodemieter''. En mei Steyn Land makke er ''Teeny Teeny'' op ’e nij yn in hardstyle remix.  Yn 2024 gie ''Wind in mijn haren'' yn de remix yn gearwurking mei [[Johannes Rypma]]. De primeur fan dat nûmer wie op [[Brêgepop]].

== Festivals ==
Mei syn freonen ''All Tha Fokk'' en feest deejay ''Sipke'' foarmet er it Frysk Elite Team dat optreedt op festivals en dancefeesten. 
Festivals dêr't er te hearren wie binne it Intents Festival, Karnaval Festival, Heaven Outdoor en Promised Land. 
Op dancefeesten draait er Fryske, mar ek Ingelske nûmers, sawol muzyk fan earder as ek moderne hits.
Syn spesjaliteit is lykwols Fryske nostalgyske nûmers. Hy wol dêrom allinnich yn Fryslân draaie, ek al omdat minsken bûten de provinsje de Fryske link net echt begripe. 

== Top 100 ==
Syn remix fan it nûmer  en ''In Nije Dei'' kaam yn 2024 binnen op nûmer tweintich fan de [[Fryske Top 100]]. Oare notearrings fan him yn dy list fan dat jier wiene **t Woanskip* fan [[Anneke Douma]]  op nûmer 21 en *Gjin gesoademieter'' mei De Doelleazen op nûmer 46.
Wapen fan Aldskoat

It **wapen fan Aldskoat** is it wapen fan it doarp Aldskoat, yn de Fryske gemeente It Hearrenfean. It wapen waard yn 2017 registrearre.

## Beskriuwing
De blazoenearring fan it wapen is:

Dield: I. yn blau in iketûkje mei in ikel yn de top en lofts en rjochts in blêd, ûnder beselskippe fan in leelje, alles fan sulver; II. yn goud in steigerjend swart hynder; yn de skyldfoet in skânsdwinger, fan goud op it blau en fan read op it goud.

De heraldyske kleuren binne: azuer (blau), sulver, sabel (swart), goud en kiel (read).

## Symbolyk

* Blauwe fjild: oernomme út it wapen fan Skoatterlân, de gritenij en gemeente dêr't it doarp eartiidsk part fan wie. Aldskoat wie it haadplak fan Skoatterlân.
* Gouden fjild: symboal foar de sângrûn wêr't it doarp op leit.
* Leelje: oernommen út it wapen fan Skoatterlân.
* Twadieling wapen: stiet foar de ferdieling fan it doarp troch de A32.
* Iketakke: ferwiist nei de bosken noardeastlik fan it doarp.
* Hynder: symboal foar de Skoattermerke. Ek stiet it hynder op de wynwizer fan de Skoattertsjerke fan Aldskoat en ek ferwiist it hynder nei it agraryske karakter fan it doarp.
* Skânsdwinger: ferwiist nei de skâns dy oanlein is as ûnderdiel fan de Fryske Wetterliny. Dizze skâns is diels read kleure om oan te jaan dat it gefaar foar Fryslân út it súdeasten kaam.

Ofbyld:Schoterland wapen.svg|Wapen fan Skoatterlân


## Sjoch ek

Ofbyld:Oudeschoot vlag.svg|link=Bestand:Oudeschoot_vlag.svg|alt=Vlag van Oudeschoot|Flagge fan Aldskoat
Ofbyld:Heerenveen wapen.svg|Wapen fan It Hearrenfean
Wapen fan Hurdegaryp

It **wapen fan Hurdegaryp** is it wapen fan doarp Hurdegaryp, yn de Frykse gemeente Tytsjerksteradiel. It wapen waard yn 1984 registrearre.

## Beskriuwing
De blazoenearring fan it wapen is:

*Yn read in swarte peal mei in sulveren seame; oer alles hinne in snuorre jachthoarn fan goud.*

De heraldyske kleuren binne: kiel (read), sabel (swart), sulver en goud.

## Symbolyk

* Swarte peal: stiet foar de Swarte Wei. Nei de oanlis fan dizze dyk yn 1830 ferpleatse it doarp stadichoan nei dizze dyk.
* Reade fjilden en jachthoarn: oernommen út it wapen fan Tytsjerksteradiel.

Ofbyld:Coat of arms of Tietjerksteradeel.svg|Wapen fan Tytsjerksteradiel


## Sjoch ek

Ofbyld:Hardegarijp vlag.svg|link=Bestand:Hardegarijp_vlag.svg|alt=Vlag van Hardegarijp|Flagge fan Hurdegaryp
Wapen fan Kimswert

It **wapen fan Kimswert** is it wapen fan it doarp Kimswert, yn de Fryske gemeente Súdwest-Fryslân. It wapen waard yn 1969 registrearre.

## Beskriuwing
De blazoenearring fan it wapen is:

*Yn blau in gouden peal, biladen mei in read swurd.*

De heraldyske kleuren binne: azuer (blau), goud en kiel (read).

## Symbolyk

* Swurd: ferwiist nei Grutte Pier dy yn Kimswert wenne.

## Sjoch ek

Ofbyld:Kimswert vlag.svg|link=Bestand:Kimswert_vlag.svg|alt=Vlag van Kimswerd|Flagge fan Kimswert
Ofbyld:Wonseradeel wapen.svg|Wapen fan Wûnseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Wapen fan Earnewâld

It **wapen fan Earnewâld** is it wapen fan it doarp Earnewâld, yn de Fryske gemeente Tytsjerksteradiel. It wapen waard yn syn hjoeddeiske foarm yn 1984 registrearre.

## Skiednis
Earnewâld is ien fan de Fryske plakken dêr't in âld wapen fan oerlevere is. It wapen is ûnder mear ôfbylde op de preekstoel út 1699 yn de Agnestsjerke fan Earnewâld. It wapen lit in dûbbelskoppige earn sjen. De Fryske earn komt is soad foar yn de Fryske heraldyk. In oar ferbân wurdt lein mei de fûgel earn, dy't mooglik eartiidsk yn it gebiet om Earnewâld nêste hat.

## Beskriuwing
De blazoenearring fan it wapen is:

*Yn sulver in dûbelde earn fan swart.*

De heraldyske kleuren binne: sulver en sabel (swart).

## Symbolyk
* Dûbbelkoppige earn: ferwiist nei de plaknamme Earnewâld, besteande út twa dielen: de persoansnamme *Erend* of *Arend* en wâld.

## Sjoch ek

Ofbyld:Earnewâld vlag.svg|link=Bestand:Earnewâld_vlag.svg|alt=Vlag van Eernewoude|Flagge fan Earnewâld
Ofbyld:Coat of arms of Tietjerksteradeel.svg|Wapen fan Tytsjerksteradiel
Wapen fan Haulerwyk

It **wapen fan Haulerwyk** (Stellingwerfsk: *woapen van Haulerwiek*) is it wapen fan it doarp Haulerwyk, yn de Fryske gemeente Eaststellingwerf. It wapen waard yn 1986 registrearre.

## Beskriuwing
De blazoenearring fan it wapen is:

*Yn read in sulveren haadbalke, belein mei in swarte snikke; yn de skyldfoet in oplizzer en in stekker, beide fan goud, skeankrúst pleatse.*

De heraldyske kleuren binne: kiel (read), sulver, sabel (swart) en goud.

## Symbolyk

* Read fjild: stiet foar de heide dy eartiidsk yn de omkriten fan it doarp oanwêzich wie.
* Wite balke: symboal foar de Haulerwykster Feart, dwersfeart fan de Drachtster Feart.
* Snikke: in soad brûkte boat dy eartiidsk soargde foar in ferbining mei Drachten en Assen.
* Oplizzer en stekker: ark foar feantsjerij. Ferwiist nei it ûntstean fan it doarp troch feantsjerij.

## Sjoch ek

Ofbyld:Haulerwyk vlag.svg|link=Bestand:Haulerwyk_vlag.svg|alt=Vlag van Haulerwijk|Flagge fan Haulerwyk
Ofbyld:Ooststellingwerf wapen.svg|Wapen fan Eaststellingwerf
Flagge fan Terherne

De **flagge fan Terherne** is de flagge fan it doarp Terherne, yn de Fryske gemeente De Fryske Marren. De flagge waard yn 1986 registrearre.

By it gemeenteriedsbeslút fan 8 desimber 1985 binne in wapen en flagge fêststeld foar de 18 doarpen fan de eardere gemeente Boarnsterhim.

## Beskriuwing
De beskriuwing fan de flagge is:

*Twa lingtebanen fan read en giel, ferhâlding lingten 2:1; yn de reade baan in wite leelje.*

De kleuren komme út it wapen fan Terherne.

## Symbolyk

* Leelje: Symboal foar Marije. De leelje is ek it heraldysk symboal foar de stêd Florâns.

## Sjoch ek

Ofbyld:Terherne wapen.svg|link=Bestand:Terherne_wapen.svg|alt=Wapen van Terherne|Wapen fan Terherne
Ofbyld:Utingeradiel vlag.svg|Flagge fan Utingeradiel
Ofbyld:Flag of Boarnsterhim.svg|Flagge fan Boarnsterhim
Ofbyld:De Friese Meren vlag.svg|Flagge fan De Fryske Marren
Wapen fan De Tike

It **wapen fan De Tike** is it wapen fan it doarp De Tike, yn de Fryske gemeente Smellingerlân. It wapen waard yn 2014 registrearre.

## Beskriuwing
De blazoenearring fan it wapen is:

*Yn read trije sulveren punten, boppe beselskippe fan in sulveren ploege; in griene skyldfoet mei in sulveren pompeblêd.*

De heraldyske kleuren binne: kiel (read), sulver en sinopel (grien).

## Symbolyk

* Read fjild: ferwiist nei it heidegebiet dy't yn de omkriten fan it doarp oanwêzich wie.
* Sulveren punten: stie foar de spitketen fan de bewenners fan de eardere heide.
* Ploege: symboal foar de ûntginnen fan de heide.
* Pompeblêd: symboal foar De Leien wêr't it doarp by leit.

## Sjoch ek

Ofbyld:Tieke vlag.svg|link=Bestand:Tieke_vlag.svg|alt=Vlag van De Tike|Flagge fan De Tike
Ofbyld:Smallingerland wapen.svg|Wapen fan Smellingerlân
Wapen fan Bears

It **wapen fan Bears** is it wapen fan it doarp Bears yn de Fryske gemeente Ljouwert. It wapen waard yn 2001 registrearre.

## Beskriuwing
De blazoenearring fan it wapen is:

*Yn blau in gouden poarte mei in yn- en útswaaide topgevel en iepene fan it fjild, un de skyldhoeken beselskippe fan twa nei inoar takearde heale moannen fan sulver.*

De heraldyske kleuren binne: azuer (blau), goud en sulver.

## Symbolyk

* Blau fjild: oernommen út it wapen fan Baarderadiel, de gritenij en gemeente wêr't it doarp eartiidsk part fan wie.
* Gouden poarte: ferwiist nei it poarte fan Uniastate út 1616. De state self is ôfbrutsen mar de poarte bestiet noch wol.
* Sulveren moannen: oernommen út it wapen fan de famylje Fan Unia, dy't de Uniastate bewenne.

Ofbyld:Baarderadeel wapen.svg|link=Bestand:Baarderadeel_wapen.svg|alt=Het wapen van Baarderadeel.|Wapen fan Baarderadiel


## Sjoch ek

Ofbyld:Beers (Friesland) vlag.svg|link=Bestand:Beers_(Friesland)_vlag.svg|alt=Vlag van Beers|Flagge fan Bears
Ofbyld:Coat of arms of Littenseradiel.svg|Wapen fan Littenseradiel
Ofbyld:Leeuwarden wapen 2014.svg|Wapen fan Ljouwert
Flagge fan Easterlittens

De **flagge fan Easterlittens** is de flagge fan it doarp Easterlittens, yn de Fryske gemeente Ljouwert. De flagge waard yn 2001 registrearre.

It ûntwerp is fan J.C. Terluin en R.J. Broersma.

## Beskriuwing
De beskriuwing fan de flagge is:

*In reade broeking fan 1/3 flaggelingte, belein fan boppe nei ûnderen mei in pinning fan 1/5 flaggehichte, in pot fan 2/5 flaggelingte en in pinning fan 1/5 flaggehichte, alles fan giel; in wite flecht mei in blau Andreaskrús, wêr fan de earmen in dikte hawwe fan 1/5 flaggehichte.*

De kleuren komme út it wapen fan Easterlittens.

## Symbolyk
* Kleurstelling: oernommen út it wapen fan Littenseradiel, de gemeente dêr't it doarp 1984 - 2017 part fan wie.
* Andreaskrús: stiet foar de Frjentsjerter Feart en Boalserter Feart dy't inoar kruse krekt noardwest fan it doarp.
* Gouden pot en pinningen: tsjutte op de sêge oer it Pealtsje fan Easterlittens.
* Gouden pinningen: ferwiist nei de Littenser Merke en op it tolhûs by de krusing fan de fearten.

## Sjoch ek

Ofbyld:Easterlittens wapen.svg|link=Bestand:Easterlittens_wapen.svg|alt=Wapen van Oosterlittens|Wapen fan Easterlittens
Ofbyld:Baarderadeel wapen.svg|Wapen fan Baarderadiel
Ofbyld:Coat of arms of Littenseradiel.svg|Wapen fan Littenseradiel
Ofbyld:Leeuwarden wapen 2014.svg|Wapen fan Ljouwert
Wapen fan Noardburgum

It **wapen fan Noardburgum** is it wapen fan it doarp Noardburgum, yn de Fryske gemeente Tytsjerksteradiel. It wapen waard yn 1984 registrearre.

## Beskriuwing
De blazoenearring fan it wapen is:

*Op keperswize trochsnien: 1. yn read in rinnende liuw, derby rjochtsûnder in ekkel en loftsûnder in klaverblêd, alles fan goud; 2. yn grien twa weagjende banen fan sulver.*

De heraldyske kleuren binne: kiel (read), goud, sinopel (grien) en sulver.

## Symbolyk

* Read fjild: stiet foar de heide dy't eartiidsk yn de omkriten fan it doarp oanwêzich wie.
* Rinnende liuw: oernommen út it wapen fan Fryslân. In diel fan de heide stie bekend as de Staeteheide.
* Ikel en klaverblêden: oernommen út it wapen fan de famylje Ypey. Nicolaas Ypey wie belutsen by de feantsjerij fan de omkriten fan it doarp. Ek is de ikel in symboal foar de goeie boaiumkondysje.
* Grien fjild: ferwiist nei de kultuergrûn dy de heide ferdreaun hat.

Ofbyld:Friesland wapen.svg|link=Bestand:Friesland_wapen.svg|alt=Wapen van Friesland|Wapen fan Fryslân


## Sjoch ek

Ofbyld:Noordburgum vlag.svg|link=Bestand:Noordburgum_vlag.svg|alt=Vlag van Noordbergum|Flagge fan Noardburgum
Ofbyld:Coat of arms of Tietjerksteradeel.svg|Wapen fan Tytsjerksteradiel
Flagge fan De Skâns-Oostmahorn

De **flagge fan De Skâns-Oostmahorn** is de flagge fan it doarp De Skâns-Oostmahorn, yn de Fryske gemeente Noardeast-Fryslân. De flagge waard yn 2008 registrearre.

It ûntwerp is fan J.C. Terluin.

## Beskriuwing
De beskriuwing fan de flagge is:

*Nei ûnderen skeand: 1. yn read in giele skânsdwinger yn de broekhoeke, wêr fan it ferrin in dikte hat fan 1/10 flaggehichte en rint oant 1/10 flaggehichte fan de skeane ferdieling wêr fan de ôfsnijing de flaggedieling folget; 2. fiif like heege weagjende banen fan blau en wyt.*

De kleuren komme út it wapen fan De Skâns-Oostmahorn.

## Symbolyk

* Skeane ferdieling: ferbyldet talúd fan de seedyk út.
* Weagjende banen: stie foar de golfen fan de see dy tsjin de seedyk rinne.
* Read fjild: stiet foar it gefaar dy fan see kaam.
* Skânsdwinger: stiet foar de skâns dy by it doarp lei.

## Sjoch ek

Ofbyld:Oostmahorn Wapen.svg|link=Bestand:Oostmahorn_Wapen.svg|alt=Wapen van Oostmahorn|Wapen fan De Skâns-Oostmahorn
Ofbyld:East-Dongeradiel vlag.svg|Flagge fan East-Dongeradiel
Ofbyld:Flag of Dongeradeel.svg|Flagge fan Dongeradiel
Ofbyld:Flagge fan Noardeast-Fryslân.svg|Flagge fan Noardeast-Fryslân
Fonteineliet

It ***Fonteineliet*** is in liet fan de koaren *Skomjend Wiid & Mear*. It liet is in oade oan Fryslân mei syn skitterjende fonteinen fan de Fryske alve stêden. It liet waard skreaun troch Wim Beckers yn it Kulturele Haadstêdjier 2018 mei it keunstproject *Eleven Fountains*.  De koaren fersoargen ferskate optredens by de alve fonteinen. 

## Oarsprong
It Fonteineliet waard skreaun en komponearre troch sjonger songwriter en bandlieder Wim Beckers fan de band *WellDone* út Wytmarsum. Beckers waard yn 2023 benadere troch Guus Pieksma fan it koar Skomjend Wiid dat ferlet fan nije leden hie. Pieksma hie ek de lieding oer fjouwer oare Fryske wykorkesten dat hy late mei Annewiep Bloem.  Pieksma en Bloem wiene ek anneks mei projekten as *Mear mei Muzyk* en *Kunst in je buurt* dat ûnder tafersjoch stie fan it Generaasjehûs, de Fryske ynstelling foar kultuerpartisipaasje. It Generaasjehûs hat It doel waard om safolle mooglik minsken oan it sjongen en oan it muzyk meitsjen te krijen. Nije koarleden soene wer ferbining jaan mei oare koaren yn de regio en mei de wykorkesten.

## Projekt Fontein fan Muzyk
It Fonteinliet waard yn 2024 ûnderdiel fan it projekt *Fontein fan muzyk*. De koaren kamen ûnder lieding fan  dirigint Guus Pieksma. ‘Eltsenien kin sjonge’, neffens Pieksma. 'Oeral kin sjongd wurde en sjongen jout ûntspanning, ferbruorring en mienskipsgefoel'. 

### Aktiviteiten
Ien fan de aktiviteiten fan it projekt wie it meitsjen fan in fideoclip yn studio Fair Sound yn Wytmarsum. Oan de studioferzje diene wol sechtich sjongers mei: sjonger en lietsjeskriuwer Wim Beckers, syn band, leden fan it Boalserter koar Skomjend Wiid en in seleksje fan de fjouwer Fryske wykorkesten. Mear pasten der net yn de studio. Ek wiene der optredens by de City Proms op it Saailân yn Ljouwert en in optreden yn it programma Noardewyn fan Omrop Fryslân. 

### Fryske Top 100
Neist it lûken fan mear minsken by it koar te heljen en muzikanten foar de wykorkesten (twa yn Ljouwert, ien yn Snits en in doarpsorkest yn Grou) moast ek besocht wurde om as mienskipsprojekt heech yn de Fryske Top 100 te kommen. It liet waard al in pear kear live útfierd. By de foarstelling op festival City Proms, op it Saailân yn Ljouwert stiene wol 130 minsken op it poadium en en 3500 meisjongers op it plein.
 
Al earder waard in liet spesjaal foar de Fryske Top 100 makke of oanpast. Sa makke de rockband Bildtstar alris in Fryske oersetting fan inkele kûpletten fan it Ingelsktalige nûmer *Au revoir*.
Zeche Zollverein

De **Zeche Zollverein** yn 'e Dútske stêd Essen wie de grutste stienkoalmyn fan 'e wrâld en it cokesfabryk wie wat de grutte oanbelanget unyk foar Europa. Sûnt 2001 is it kompleks op 'e list fan it UNESCO-wrâlderfgoed ynskreaun. Alle jierren bringe likernôch twa miljoen minsken in besite oan 'e Zeche Zollverein.   

## Skiednis
Mei it boarjen fan 'e earste skacht yn 1847 sette de skiednis fan 'e Zeche Zollverein útein. De myn waard troch de sakeman Franz Haniel (1779–1868) stifte om stienkoal foar de produksje fan staal te winnen. Ut proefboarringen yn it gebiet fan Katernberg (hjoed-de-dei in *[[Stadtteil]]* fan Essen) hie earder al bliken dien dat der rike stienkoalfoarrieden wiene. Al gau groeide de Zeche Zollverein út ta it grutste stienkoalmynkomplek fan Dútslân.  

It kompleks waard yn 'e rin fan 'e tiid jimmeroan fierder útwreide. Yn 1932 waard de nije skacht (nû 12) iepene, in yn 'e Bauhaus-styl boude myn dy't as in arsjitektoanysk en technysk masterwurk beskôge wurdt. Tusken 1957 en 1961 waard it cokesfabryk (*Kokerei Zollverein*) boud om de stienkoal op in effisjintere en miljeufreonliker wize te winnen en te ferwurkjen.   

Yn 1986 kaam der in ein oan 'e myn. It cokesfabryk waard yn 1993 sletten. De dielsteat kocht it kompleks oan en makke der in kultureel en edukatyf sintrum fan. 

Yn 2010 wie Essen de Kulturele haadstêd fan Europa en it terrein fan 'e myn wie it sintrum fan 'e aktiviteiten.
Wapen fan Nes (It Hearrenfean)

It **wapen fan Nes** is it wapen fan it doarp Nes, yn de Fryske gemeente It Hearrenfean. It wapen waard yn 1986 registrearre.

## Beskriuwing
De blazoenearring fan it wapen is:

*Yn sulver in swart krús, de fouwer kertieren belein mei in read pompeblêd.*

De heraldyske kleuren binne: sulver, sabel (swart) en kiel (read).

## Symbolyk

* Swart krús: oernommen út it wapen fan de Dútske Oarder dy't yn nes in kommanderije hie.
* Pompeblêden: jout oan dat de kommanderij in Fryske festiging wie.

Ofbyld:Duitse Orde wapen.svg|link=Bestand:Duitse_Orde_wapen.svg|alt=Wapen van de Duitse Orde.|Wapen fan de Dútske Oarder.


## Sjoch ek

Ofbyld:Nes-Boarnsterhim vlag.svg|link=Bestand:Nes-Boarnsterhim_vlag.svg|alt=Vlag van Nes|Flagge fan Nes
Ofbyld:Utingeradeel wapen.svg|Wapen fan Utingeradiel
Ofbyld:Boornsterhem wapen.svg|Wapen fan Boarnsterhim
Ofbyld:Heerenveen wapen.svg|Wapen fan It Hearrenfean
Wapen fan Brongergea

It **wapen fan Brongergea** is it wapen fan de buorskip Brongergea, yn de Fryske gemeente It Hearrenfean. It wapen waard yn 2018 registrearre.

## Skiednis
It wapen fan Brongergea waard yn 2012 al yntsjinne as ûntwerp foar it doarp It Oranjewâld, dêr't Brongergea ta heart. Dit wapen waard lykwols ôfwiisd op in gearkomste fan pleatslik belang. Stifting 'Brongergea op de Kaert' hat dit ûntwerp akseptearre foar it buorskip Brongergea, omdat it wapen al brûkt wie foar in wynwizer op it pleatslike Kolkhûs. Foar It Oranjewâld sels is noch in foarstel dien, dêr't de leelje út it wapen fan Skoatterlân yn stiet.
Ofbyld:Oranjewoud wapen.svg|link=Bestand:Oranjewoud_wapen.svg|Wapen fan It Oranjewâld
Ofbyld:Schoterland wapen.svg|Wapen fan Skoatterlân


## Beskriuwing
De blazoenearring fan it wapen is:

*Yn goud in blau frijkertier belein mei in antike haadletter B fan sulver, yn it goud lofts beselskippe fan in jachthoarn fan blau, sierd fan sulver en iepene en snuorre fan read; yn it ûnderste diel fan it skyld in griene tûke, útrinnend yn trijen, mei oan elke tûke sân blêden, oan de beide bûtenste tûken boppeyn twa en oan de middelste tûke oranje apels.*

De heraldyske kleuren binne: goud (goud), azuer (blau), sulver, kiel (read), sinopel (grien) en oranje.

## Symbolyk

* Gouden fjild: stiet foar de sângrûn wêr't de buorskip op leit.
* Frijkertier mei de letter B: stiet foar de buorskip Brongergea dy't eartiidsk in tsjerkedoarp wie.
* Jachthoarn: oernommen út it wapen fan it Prinsdom Oranje. Albertine Agnes fan Nassau wie eigner fan it Paleis It Oranjewâld.
* Tûke mei oranje apels: ferwiist nei de plakkenamme It Oranjewâld.

Ofbyld:Oranje wapen.svg|link=Bestand:Oranje_wapen.svg|alt=Wapen van het vorstendom Orange.|Wapen fan it Prinsdom Oranje.


## Sjoch ek

Ofbyld:Brongergea vlag.svg|link=Bestand:Brongergea_vlag.svg|alt=Vlag van Brongerga|Flagge fan Brongergea
Ofbyld:Heerenveen wapen.svg|Wapen fan It Hearrenfean
Wapen fan Tsjummearum

It **wapen fan Tsjummearum** is it wapen fan it doarp Tsjummearum, yn de Fryske gemeente De Waadhoeke. It wapen waard yn 2012 registrearre.

## Beskriuwing
De blazoenearring fan it wapen is:

*Yn read in sulveren swurd mei in gouden hânfetsel, rjochts beselskippe fan in botfisk en lofts fan in leelje, alles fan goud; in blau skyldhaad, belein mei in gouden nôtier, mei de stâle nei lofts.*

De heraldyske kleuren binne: kiel (read), sulver, goud en azuer (blau).

## Symbolyk

* Swurd: symboal foar Martinus fan Toers, beskermhillige fan de Sint-Martinustsjerke fan Tsjummearum.
* Botfisk: stiet foar de fiskerij.
* Leelje: oernommen út it wapen fan de famylje Roorda, dy't westlik fan it doarp in state bewenne.
* Nôtier: ferwiist nei it wapen fan Barradiel, de gritenij en gemeente wêr't it doarp eartiidsk part fan wie.

Ofbyld:Barradeel wapen.svg|link=Bestand:Barradeel_wapen.svg|alt=Het wapen van Barradeel.|Wapen fan Barradiel


## Sjoch ek

Ofbyld:Tzummarum vlag.svg|link=Bestand:Tzummarum_vlag.svg|alt=Vlag van Tzummarum|Flagge fan Tsjummearum
Ofbyld:Franekeradeel wapen.svg|Wapen fan Frjentsjerteradiel
Ofbyld:Waadhoeke wapen.svg|Wapen fan De Waadhoeke
Wapen fan Tsjerkwert

It **wapen fan Tsjerkwert** is it wapen fan it doarp Tsjerkwert, yn de Fryske gemeente Súdwest-Fryslân. It wapen waard yn 1969 registrearre.

## Beskriuwing
De blazoenearring fan it wapen is:

*Yn grien trije sulveren puntruten, pleatst 2:1, mei in sulveren skyldhaad, belein mei trije reade pompeblêden.*

De heraldyske kleuren binne: sinopel (grien), sulver en kiel (read).

## Symbolyk

* Puntruten: oernommen út it wapen fan de famylje Fan Walta, dy't in stins yn it doarp bewenne.
* Pompeblêden: ferwize nei de eardere marren yn de omkriten fan it doarp.

## Sjoch ek

Ofbyld:Tsjerkwerd vlag.svg|link=Bestand:Tsjerkwerd_vlag.svg|alt=Vlag van Tjerkwerd|Flagge fan Tsjerkwert
Ofbyld:Wonseradeel wapen.svg|Wapen fan Wûnseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Wapen fan Hieslum

It **wapen fan Hieslum** is it wapen fan it doarp Hieslum, yn de Fryske gemeente Súdwest-Fryslân. It wapen waard yn 1969 registrearre.

## Beskriuwing
De blazoenearring fan it wapen is:

*Lofts-skeandield fan sulver en swart, yn it sulver in read skean steld pompeblêd en yn it swart in gouden klaver.*

De heraldyske kleuren binne: sulver, sabel (swart), kiel (read) en goud.

## Symbolyk

* Pompeblêd: stiet foar de eardere marren yn de omkriten fan it doarp.

## Sjoch ek

Ofbyld:Hieslum vlag.svg|link=Bestand:Hieslum_vlag.svg|alt=Vlag van Hieslum|Flagge fan Hieslum
Ofbyld:Wonseradeel wapen.svg|Wapen fan Wûnseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Wapen fan Easterein

It **wapen fan Easterein** is it wapen fan it doarp Easterein, yn de Fryske gemeente Súdwest-Fryslân. It wapen waard yn 2001 registrearre.

## Beskriuwing
De blazoenearring fan it wapen is:

*Yn fjouweren: I en IV. yn read in sulveren klaver; II. yn goud in reade kliuwende liuw; III. yn goud in swarte kliuwende liuw; in griene skyldrâne.*

De heraldyske kleuren binne: kiel (read), sulver, goud, sabel (swart) en sinopel (grien).

## Symbolyk

* Fouwerdieling: ferwiist nei de yndieling fan de himrik yn fjouwer dielen.
* Skyldrâne: stiet foar it oarspronklik bedykte eilân wêr Easterein op leit.
* Swarte liuw: oernommen út it wapen fan de famylje Donia, dy't de Doniastins fan it doarp bewenne.
* Reade liuw: oernommen út it wapen fan de famylje Fan Burmania, dy't de Uniastate fan it doarp bewenne.
* Klavers: symboalen foar it agraryske karakter fan it doarp.

Ofbyld:Van Burmania wapen.svg|link=Bestand:Van_Burmania_wapen.svg|alt=Het wapen van Van Burmania|It wapen fan de famylje Fan Burmania.


## Sjoch ek

Ofbyld:Easterein vlag.svg|link=Bestand:Easterein_vlag.svg|alt=Vlag van Oosterend|Flagge fan Easterein
Ofbyld:Hinnaarderadiel wapen.svg|Wapen fan Hinnaarderadiel
Ofbyld:Coat of arms of Littenseradiel.svg|Wapen fan Littenseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Flagge fan Greonterp

De **flagge fan Greonterp** is de flagge fan it doarp Greonterp, yn de Fryske gemeente Súdwest-Fryslân. It wapen waard yn 1969 registrearre.

It ûtnwerp is fan Klaas Sierksma.

By gemeentlik beslút fan 19 april 1955 is in flagge fêststeld foar de 27 doarpen fan de eardere gemeente Wûnseradiel.

## Beskriuwing
De beskriuwing fan de flagge is:

*Diagonaal fan boppeflecht oant hysboaium fan wit en blau; yn it wyt in read diagonaal rjochts pleatse pompeblêd; oan de broekingside de fersmelde flagge fan Wûnseradiel.*

De kleuren komme út it wapen fan Greonterp.

## Sjoch ek

Ofbyld:Greonterp wapen.svg|link=Bestand:Greonterp_wapen.svg|alt=Wapen van Greonterp|Wapen fan Greonterp
Ofbyld:Wûnseradiel flag.svg|Flagge fan Wûnseradiel
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Flagge fan Iens

De **flagge fan Iens** is de flagge fan it doarp Iens, yn de Fryske gemeente Súdwest-Fryslân. De flagge waard yn 1997 registrearre.

## Beskriuwing
De beskriuwing fan de flagge is:

*Linkerfleugel yn trije banen grien, giel en read, mei op de boppenste baan in giele blom út it skerm fan de swanneblom. De giele baan mei in dikte gelyk oan 2/5 flaggehichte.*

De kleuren komme út it wapen fan Iens.

## Sjoch ek

Ofbyld:Iens wapen.svg|link=Bestand:Iens_wapen.svg|alt=Wapen van Edens|Wapen fan Iens
Ofbyld:Hinnaarderadiel vlag.svg|Flagge fan Hinnaarderadiel
Ofbyld:Littenseradiel flag.svg|Flagge fan Littenseradiel
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Wapen fan De Harkema

It **wapen fan De Harkema** is it wapen fan it doarp De Harkema, yn de Fryske gemeente Achtkarspelen. It wapen waard yn 1992 registrearre.

## Beskriuwing
De blazoenearring fan it wapen is:

*Fan kiel belein mei in kliuwende liuw fan goud en in puntich skyldhaad fan sulver belein mei in ikel fan sinopel, oan beide kanten beselskippe fan in lizzend turf fan sabel.*

De heraldyske kleuren binne: kiel (read), goud, sulver, sinopel (grien) en sabel (swart).

## Symbolyk

* Read fjild: ferwiist nei de eardere heide yn de omkriten fan it doarp.
* Kliuwende liuw: oernommen út it wapen fan de famylje Van Harckema.
* Turfen: stie foar de feantsjerij yn de omkriten fan it doarp.
* Ikel: symboal foar de lizzing yn de Fryske Wâlden.

Ofbyld:Stynsgea, Augustinustsjerke, detail preekstoel.jpg|link=Bestand:Stynsgea,_Augustinustsjerke,_detail_preekstoel.jpg|alt=Het wapen van de familie Van Harckema (links) op de preekstoel van de kerk van Augustinusga.|It wapen fan de famylje Van Harckema (links) op de preekstoel fan de Augustinitsjerke fan Stynsgea.


## Sjoch ek

Ofbyld:Harkema vlag.svg|link=Bestand:Harkema_vlag.svg|alt=Vlag van Harkema|Flagge fan De Harkema
Ofbyld:Coat of arms of Achtkarspelen.svg|Wapen fan Achtkarspelen
Flagge fan Wytgaard

De **flagge fan Wytgaard** is de flagge fan it doarp Wytgaard, yn de Fryske gemeente Ljouwert. De flagge waard yn 1994 registrearre.

It ûntwerp is fan Rudolf J. Broersma.

## Beskriuwing
De beskriuwing fan de flagge is:

*Trije weagjende banen giel-blau-giel yn in hichteferhâlding fan 19:4; op de earste baan oan de broekside in swarte earnskop mei in hichte, gelyk oan 13/20 flaggehichte.*

De kleuren komme út it wapen fan Wytgaard.

## Symbolyk

* Weagjende baan: symboal foar sawol de eardere lytse haven fan Wytgaard as de De Swette westlik fan it doarp.
* Earnskop: oernommen út de wapens fan de famyljes Van Feytsma, Van Jeltinga en Van Sytzama. Dizze famyljes bewennen de Feitsmastate en Camstrastate yn Marwert.

Ofbyld:Coat of arms Van Feytsma.png|Wapen fan de famylje Van Feytsma.


## Sjoch ek

Ofbyld:Wytgaard wapen.svg|link=Bestand:Wytgaard_wapen.svg|alt=Wapen van Wytgaard|Wapen fan Wytgaard
Ofbyld:Leeuwarderadeel 1938 flag.svg|Flagge fan Ljouwerteradiel
Ofbyld:Leeuwarden vlag 2014.svg|Flagge fan Ljouwert (gemeente)
Au Revoir

***Au Revoir*** is in nûmer út 2024 fan de Fryske rockband Bildtstar.

Bildtstar makket ornaris Ingelsktalige muzyk en it nûmer is, oars as de measte nûmers fan de band, Frysktalich. De ballad *Au Revoir* is ek folle rêstiger as de oare nûmers fan de band.
It nûmer waard skreaun troch sjonger Simon Wiegersma. De tekst giet oer it ferlies fan ien dy't jo leaf hat, oer in relaasje dy't foar altyd like te wêzen, of in dream dy't útinoar falt. Dan fielt it oft de wrâld om dy hinne ynstoart en neat mear betsjutting hat. It liet jout treast: *Eltsenien hat syn ferhaal, deselde pine yn in oare taal. Oan elk begjin komt in ein, mar eltse dei begjint op ’e nij.*  

*Au Revoir* like der earst net te kommen mar op oanstean fan producer Nico Outhuijse sette Simon Wiegersma him der ta om fierder te gean mei skriuwen. It liet hat in persoanlike lading foar Wiegersma omdat koart foar it skriuwen de freon fan syn mem ferstoar. It nûmer begjint lyts mei Simon Wiegersma op gitaar. Nei in pear minuten komt de rest fan de band der by en einiget it nûmer mei hurde gitaren en krêftige sang. 

*Au revoir* kaam yn 2024 binnen op it earste plak fan de Fryske Top 100.
Sizel

In **sizel** (ek wol **sisel** of **sytsel**) of in **sichte**, is in stik lânbou-ark dat tsjinnet foar it snijen fan gers, nôt en reid. De sizel is ien fan de âldste stikken ark fan de minskheid. It ôfsniene gers en nôt waard brûkt as foer foar fee en it reid foar tekbedekkings. 

Sûnt it begjin fan de izertiid ûntstiene der hûnderten ferskate farianten de streek, ynearsten fan izer en letter fan stiel. Dat grutte ferskaat oan sizeltypen yn in protte kultueren kinne ûnderferparte wurde yn glêde of ribbelige blêden, dy't beide brûkt wurde kinne foar it meanen fan sawol grien gers as ripe nôt mei help fan licht ûngelikense techniken. It ribbelich limmet, dat syn oarsprong hat yn prehistoaryske sizels, dominearret noch hieltyd by it rispjen fan nôt en is hjoed-de-dei sels te finen yn terskmasinen en yn guon kokenmessen. [boarne nedich] 

In sizel waard ek wol as wapen brûkt, benammen troch Traasjers en Daasjers. De Romeinen neamden it in *[[Falks|falx]]*, itjinge sizel bestjutte.

In sichte is justjes grutter as in sizel, mar lytser as in seine.

In sizel waard, mank mei in hammer, as in symboal foar it kommunisme brûkt, ferwizende nei de arbeidersklasse, dêr't de hammer foar fabrykswurklju en de sizel nei lânwurklju ferwiisde.
Skomjend Wiid

**Skomjend Wiid** is in mingd shantykoar út Boalsert. 
It koar begûn as inisjatyf foar ien kear by gelegenheid fan de Heamieldagen yn Boalsert yn 1993. Dirigint is Guus Pieksma.

Op it repertoire fan it koar steane faak seeljuslieten en folkslieten, yn it Nederlânsk, Ingelsk en Dútsk. Op it repertoire steane ek wat Fryske lieten, oanfolle mei eigentiidske lieten. De muzikale begelieding bestiet út in akkordeon, gitaar, fluit en in kasjontromme. It koar hat syn ûnderkommen yn deibesteging “de Stipe” oan it Súvelleantsje yn Boalsert.
## Projekt "Fountain fan muzyk"

Under lieding fan dirigint Pieksma ûntstie it plan om as “Skomjend Wiid en Mear” mei it projekt “Fontein fan muzyk” net allinnich it eigen koar, mar ek foar koaren yn it algemien mear omtinken te krijen.
Pieksma fûn dat elkenien sjonge kin, ‘Faaks is de iene moaier as de oare, mar elkenien hat in stim en kin dy brûke’. Mei-inoar muzyk meitsje ûntspannen en ferbruorret en helpt mei oan it mienskipsgefoel.

It projekt waard stipe troch it Fonteineliet, dat skreaun en komponearre waard troch singer songwriter en bandlieder Wim Beckers fan de band WellDone út Wytmarsum. 
It wie de bedoeling dat “Skomjend Wiid en Mear” mei it Fonteineliet ekstra omtinken krige foar “meiinoar sjongen” mar ek om it liet yn de Fryske Top 100 fan 2024 te krijen. It nûmer kaam dat jier binnen op nûmer 10 fan dy list.

Yn ferbân dêrmei wie ein juny 2024 in optreden by de City Proms op it Saailân yn Ljouwert.  Fjirtjin dagen letter folge optreden yn it programma Noardewyn fan Omrop Fryslân. Yn septimber waard in fideo-opname fan It Fonteineliet makke yn de Fair Sound studio yn Wytmarsum.